CELEX: 32017R1799
Language: hr
Date: 2017-06-12 00:00:00
Title: Delegirana uredba Komisije (EU) 2017/1799 оd 12. lipnja 2017. o dopuni Uredbe (EU) br. 600/2014 Europskog parlamenta i Vijeća u pogledu izuzeća određenih središnjih banaka trećih zemalja od zahtjeva za transparentnost prije i poslije trgovanja pri provedbi monetarne politike, devizne politike i politike financijske stabilnosti (Tekst značajan za EGP. )

7.10.2017   
            
            
               HR
            
            
               Službeni list Europske unije
            
            
               L 259/11
            
         DELEGIRANA UREDBA KOMISIJE (EU) 2017/1799
   оd 12. lipnja 2017.
   o dopuni Uredbe (EU) br. 600/2014 Europskog parlamenta i Vijeća u pogledu izuzeća određenih središnjih banaka trećih zemalja od zahtjeva za transparentnost prije i poslije trgovanja pri provedbi monetarne politike, devizne politike i politike financijske stabilnosti
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 600/2014 Europskog parlamenta i Vijeća od 15. svibnja 2014. o tržištima financijskih instrumenata i izmjeni Uredbe (EU) br. 648/2012 (1), a posebno njezin članak 1. stavak 9.,
   budući da:
   
               (1)
            
            
               Transakcije u kojima su članovi Europskog sustava središnjih banaka (ESSB) druge ugovorne strane izuzete su od zahtjeva za transparentnost trgovanja u skladu s člankom 1. stavkom 6. Uredbe (EU) br. 600/2014 ako se te transakcije provode u svrhu monetarne politike, devizne politike i politike financijske stabilnosti.
            
         
               (2)
            
            
               Takvo izuzeće iz područja primjene Uredbe (EU) br. 600/2014 može se u skladu s člankom 1. stavkom 9. Uredbe (EU) br. 600/2014 proširiti na središnje banke trećih zemalja koje ispunjavaju relevantne zahtjeve i na Banku za međunarodne namire, koja se za potrebe ovog izuzeća smatra sličnom središnjoj banci treće zemlje na temelju članka 1. stavka 9. Uredbe (EU) br. 600/2014. Komisija je u tu svrhu izradila i Europskom parlamentu i Vijeću podnijela izvješće u kojem je ocijenila međunarodni tretman središnjih banaka u trećim zemljama. Izvješće sadržava analizu tretmana središnjih banaka, među ostalim i članova ESSB-a, u pravnom okviru trećih zemalja i mogući utjecaj Unijinih regulatornih zahtjeva za objavu na transakcije središnjih banaka trećih zemalja. U izvješću je na temelju te analize zaključeno da je od obveze u pogledu transparentnosti trgovanja iz Uredbe (EU) br. 600/2014 potrebno izuzeti neke središnje banke trećih zemalja i da je stoga izuzeće primjereno proširiti na središnje banke tih trećih zemalja.
            
         
               (3)
            
            
               Popis izuzetih središnjih banaka trećih zemalja utvrđen u ovoj Uredbi trebalo bi prema potrebi preispitati, među ostalim i radi proširenja izuzeća, ako je potrebno, na druge središnje banke trećih zemalja koje još nisu uvrštene na popis ili uklanjanja takvih javnih subjekata s popisa.
            
         
               (4)
            
            
               Mjere predviđene ovom Uredbom u skladu su s mišljenjem Stručne skupine Europskog odbora za vrijednosne papire,
            
         DONIJELA JE OVU UREDBU:
   Članak 1.
   Izuzete središnje banke trećih zemalja
   (članak 1. stavak 9. Uredbe (EU) br. 600/2014)
   Članak 1. stavak 6. i članak 1. stavak 7. Uredbe (EU) br. 600/2014 primjenjuju se na Banku za međunarodne namire i središnje banke trećih zemalja navedene u Prilogu ovoj Uredbi.
   Članak 2.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 12. lipnja 2017.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 173, 12.6.2014., str. 84.
   
   
      PRILOG
      
                  1.
               
               
                  Australija:
                  
                              —
                           
                           
                              Središnja banka Australije;
                           
                        
            
                  2.
               
               
                  Brazil:
                  
                              —
                           
                           
                              Središnja banka Brazila;
                           
                        
            
                  3.
               
               
                  Kanada:
                  
                              —
                           
                           
                              Središnja banka Kanade;
                           
                        
            
                  4.
               
               
                  Posebno upravno područje Hong Kong:
                  
                              —
                           
                           
                              Monetarno tijelo Hong Konga;
                           
                        
            
                  5.
               
               
                  Indija:
                  
                              —
                           
                           
                              Središnja banka Indije;
                           
                        
            
                  6.
               
               
                  Japan:
                  
                              —
                           
                           
                              Središnja banka Japana;
                           
                        
            
                  7.
               
               
                  Meksiko:
                  
                              —
                           
                           
                              Središnja banka Meksika;
                           
                        
            
                  8.
               
               
                  Republika Koreja:
                  
                              —
                           
                           
                              Središnja banka Koreje;
                           
                        
            
                  9.
               
               
                  Singapur:
                  
                              —
                           
                           
                              Monetarno tijelo Singapura;
                           
                        
            
                  10.
               
               
                  Švicarska:
                  
                              —
                           
                           
                              Švicarska narodna banka;
                           
                        
            
                  11.
               
               
                  Turska:
                  
                              —
                           
                           
                              Središnja banka Republike Turske;
                           
                        
            
                  12.
               
               
                  Sjedinjene Američke Države:
                  
                              —
                           
                           
                              Sustav federalnih rezervi;
                           
                        
            
                  13.
               
               
                  Banka za međunarodne namire.